### Beslutninger:

Albert Toft med bemærkning, at byrådet i sit møde den 25. maj 2022 har vedtaget Magistratens foranstående indstilling af 9. maj 2022.

###

Forslag til byrådsbeslutning:

Byrådet orienteres uden unødig forsinkelse ved Arbejdstilsynets eller andre tilsynsmyndigheders kritik af væsentlige forhold i århusianske instutioner.

Motivering:

Det bør ikke være sådan, at byrådet – som jo er øverste ansvarlige driftsherre for forvaltninger og institutioner og botilbud og skoler, med flere - skal orienteres via pressen om problemer i vore institutioner.

Orientering kan jo ske simpelt, i form af en meddelelse og et link til tilsynsmyndighedernes offentligt tilgængelige henvendelser om kritik og/eller påbud – samt en kort orientering om Kommunens reaktion på tilsynshenvendelsen

Frederik Carlsen

Byrådsmedlem (EL)

Præcisering af forslag til byrådsbeslutning pr. 21.09.2021:

Arbejdstilsyn, socialtilsyn, patientsikkerhedsmyndigheder m.v. - når der kommer kritik bør byrådets medlemmer orienteres om kritikken og om pågældendes forvaltnings reaktioner m.v.

BORGMESTERENS AFDELING

Svar på forslag fra EL om orientering fra tilsynsmyndigheder

### Resume

Enhedslisten har stillet forslag om, at byrådet orienteres uden unødig forsinkelse om alle afgørelser fra de tilsyn, kommunen er underlagt, som indeholder kritik af væsentlige forhold i kommunen.

På foranledning af beslutningsforslaget fra Enhedslisten er der indhentet nærmere oplysninger fra de øvrige magistratsområder om hvilke overordnede tilsyn, kommunen er underlagt og antallet af sager med kritik af væsentlige forhold, se bilag 2.

Byrådet har tidligere taget stilling til spørgsmålet om orientering af byrådet i forbindelse med [adresse] afrapportering fra 10. maj 2017. Der blev i den forbindelse blandt andet taget stilling til, hvornår der skulle ske hhv. forelæggelse og orientering af byrådet i en konkret sag. Rapportens konklusion var, at den ansvarlige rådmand var overladt til at skønne, hvorvidt en given sag gav anledning til orientering af byrådet.

Byrådet har derudover med vedtagelsen af Opgaveudvalgets anbefalinger den 9. juni 2021 forholdt sig til spørgsmålet om orientering af byrådet og de faste udvalg i forbindelse med klager i [adresse]. Det blev i den forbindelse tiltrådt, at de faste udvalg i starten af byrådsperioden drøftede niveauet for informationsstrømmen i forhold til konkrete enkeltsager af hensyn til at forventningsafstemme mellem det politiske og det administrative niveau.

### Beslutningspunkter

Det indstilles:

At 1) forslaget om, at byrådet orienteres ved alle afgørelser med kritik af væsentlige forhold i kommunen, afvises.

### Sagsforløb:

Udvalg: Magistraten

Dato: 09-05-2022

Ivan Hansen: 4

Fremsendes til [adresse] med bemærkning, at Magistraten i mødet den 9. maj 2022 anbefaler, at byrådet tiltræder Borgmesterens Afdelings indstilling af 30. marts 2022.

Ron Christensen tog forbehold.